સામાન્ય રીતે બીસીસીઆઈમાં દર ત્રણ વર્ષે વિવિધ હોદ્દેદારોની ચૂંટણી યોજાતી હોય છે. ત્યારે સંભવિત આગામી નવેમ્બરમાં યોજાનારી બોર્ડની ચૂંટણી અગાઉ આ વહીવટદારો લોઢા કમિટીની ભલામણોનો બોર્ડ અને રાજ્ય ક્રિકેટ એસોસિયેશનમાં કેટલો અમલ થઈ રહ્યો છે તેના આધારે રિપોર્ટ આપશે. ક્રિકેટ વર્તુળમાં થતી ચર્ચા મુજબ, અત્યાર સુધી જે રીતે વહાલા દવલાંની રીતે બોર્ડ જે તે સ્ટેટ ક્રિકેટ એસો.ને વાર્ષિક મેઈન્ટેનન્સ ફંડ આપતું હતું તેના પર નિયંત્રણ લાવવું, બોર્ડની વેબસાઈટ પર તેનો અહેવાલ મૂકવો, વન સ્ટેટ વન વૉટનું અમલીકરણ, વર્ષોથી દબદબો ભોગવતા સ્ટેટ એસો. પર લગામ કસવી જેવા મુદ્દાઓને પ્રાથમિકતા આપશે.